Os idiomas sorbios son bien ligaus con o checo, l'eslovaco y o polaco, tamién perteneixents a la colla occidental d'as luengas eslavas. Os sorabos se claman a sí mesmos Serbja (alto sorbio) u Serby (baixo sorbio), a las suyas tierras Serby, y l'adchetivo correspondient ye serbski. Istas trazas son analogas a las serbias Srbi, Srbija y srpski; isto ye, os dos pueblos se claman a sí mesmos con o mesmo nombre, y de feito en atros idiomas eslavos como lo serbocroata u  l'esloveno, no bi ha esferencia entre ambas denominacions, por lo qual fan servir o termino lužički Srbi ("serbios lusacianos").